Všetkým záujemcom

V Bratislave dňa 28.04.2023

**VEC: Odpoveď verejného obstarávateľa na doručenú žiadosť o vysvetlenie V.**

Mestská časť Bratislava – Rača, so sídlom Kubačova 21, 831 06 Bratislava ako osoba povinná postupovať podľa zákona o verejnom obstarávaní (ďalej len „verejný obstarávateľ“) vyhlásila v Úradnom vestníku Európskej únie č. 2023/S 063-187671 dňa 29.03.2023 a vo Vestníku verejného obstarávania č. 66/2023 zo dňa 30.03.2023 pod značkou 12809 – MSP verejné obstarávanie s názvom „**Športový areál ZŠ Plickova, I. etapa, Bratislava – Rača**“.

V lehote na predkladanie ponúk bola verejnému obstarávateľovi doručená žiadosť o vysvetlenie súťažných podkladov, ktorej cieľom je vysvetliť poskytnuté informácie uvedené v súťažných podkladoch a ich prílohách.

Verejný obstarávateľ na základe predloženej požiadavky od záujemcu poskytuje v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vysvetlenie informácií potrebných na vypracovanie ponuky všetkým záujemcom tak, ako je uvedené nižšie.

**Otázka č.1:**

*Dobrý deň, radi by sme položili verejnému obstarávateľovi otázku:*

*V návrhu ZoD sa v článku VII. Podmienky vykonania diela a subdodávatelia v bode 7.2 uvádza Zhotoviteľ je povinný na tehlovú dlažbu umiestniť počas realizácie diela športového areálu oceľové platne, ktoré zabránia poškodeniu ( napr. vyjazdeniu pruhov od pneumatík) dlažby pri prejazde nákladných áut a ostatnej stavebnej techniky. Jedná sa o úsek o dĺžke 75 m.*

*Žiadna tuzemská spoločnosť nemá dostatočné množstvo oceľových platní na prekrytie úseku o dĺžke 75 m. Objednať a dať vyrobiť tieto platne povedú k neadekvátne vysokým nákladom na ochranu konštrukcie. Z uvedeného dôvodu chceme požiadať VO o možnosť alternovať ochranu existujúcej dlažby iným spôsobom bez použitia oceľových platní.*

*Zároveň chceme požiadať VO o doplnenie položky ochrany existujúcej tehlovej dlažby do VV, keďže sa jedná finančne o náklad, ktorý tvorí významnú časť rozpočtu Diela, aby boli tieto práce vo VV popísané a pri realizácii jasné, cez ktorú položku budú ochranné práce odfakturované.*

**Odpoveď verejného obstarávateľa na otázku č. 1:**

Na základe uvedenej otázky verejný obstarávateľ mení text bodu 7.2. Zmluvy o dielo nasledovne: *„Zhotoviteľ je povinný zabezpečiť riadnu ochranu spevnených plôch ( najmä tehlovú dlažbu tvoriacu vstup cez areál na stavenisko) pred poškodením stavebnými mechanizmami. Spôsob ochrany bude vopred odsúhlasený stavebným dozorom objednávateľa. Jedná sa o úsek o dĺžke 75 m.*“

Verejný obstarávateľ v tejto súvislosti informuje, že na spomínanú ochranu spevnených plôch je možné použiť skladbu, ktorá zabráni poškodeniu ( napr. vyjazdeniu pruhov od pneumatík) dlažby pri prejazde nákladných áut a ostatnej stavebnej techniky. Na tento účel môže **zhotoviteľ využiť jestvujúce búrané železobetónové panely (rozmery: 5000x3000x150mm).** Keďže verejný obstarávateľ umožňuje využiť položku, ktorá sa bude počas realizácie diela fakturovať, verejný obstarávateľ nedopĺňa výkaz výmer o položku ochrany dlažby.

Verejný obstarávateľ na základe odpovede na otázku č. 1 upravuje súťažné podklady tak, že nahrádza pôvodnú Prílohu č. 3: Návrh zmluvy o dielo novou Prílohu č. 3 SP Návrh zmluvy o dielo **(zmeny v bode 7.2.).**

Súčasne verejný obstarávateľ s cieľom zlepšenia a sprehľadnenia najmä štruktúry dokumentu B – Súhrnná technická správa nahrádza v pôvodnej Prílohe č. 1: Projektová dokumentácia dokument B – Súhrnná technická správa novým dokumentom B – Súhrnná technická správa-v2. **V aktualizovanom dokumente boli vykonané len zmeny súvisiace s vylúčením nezrovnalostí medzi etapami, nakoľko toto obstarávanie rieši len I. etapu.** Aktualizovaním dokumentu sa nezavádzajú podstatné zmeny.

Keďže nový dokument Súhrnná technická správa-v2 je súčasťou jedného kompletného súboru projektovej dokumentácie - Príloha č. 1: Projektová dokumentácia aktualizuje sa táto príloha s názvom: Príloha č. 1 SP Projektová dokumentácia.

Verejný obstarávateľ zároveň oznamuje záujemcom, že v súlade s ustanovením § 21 ods.4) zákona o verejnom obstarávaní predlžuje lehotu na predkladanie ponúk, nakoľko podľa odpovede na otázku dochádza k zmene pôvodne stanovenej zmluvnej podmienky majúcej vplyv na cenu diela. Predĺženie lehoty na predkladanie ponúk z dôvodu doručenia otázok je do 05.05.2023 11:00 h.

Prílohy:

Prílohu č. 3 SP Návrh zmluvy o dielo

B – Súhrnná technická správa-v2

Príloha č. 1 SP Projektová dokumentácia